
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση κτημάτων στην περιοχή Λαρισσαίες 
Πέτρες της Κοινότητας Μόριας της νήσου Λέσβου του Νομού 
Λέσβου για κάλυψη στρατιωτικών αναγκών.. 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης ακινήτων που απαλλο- 
τριώθηκαν αναγκαστικά για τη βελτίωση του επαρχιακού δρό¬ 
μου Αιγιών - Αρχοντικού - Αγίου Νικολάου Καστάνιας, στην εί¬ 
σοδο του χωριού Μέλισσα, Νομού Λακωνίας, ιδιοκτησίας Γεωρ¬ 
γίου Μονεμβασίτη. . .. 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου του δήμου Καβάλας 
(Ν. Καβάλας).;■. 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του Δήμου 
Μαρκοπούλου (Ν. Αττικής)/ . .. 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1060208/5108/0010 (1) 

Αναγκαστική απαλλοτρίωση κτημάτων στην περιοχή Λαρισσαίες Πέ¬ 
τρες της Κοινότητας Μόριας της νήσου Λέσβου του Νομού Λέσβου 
για κάλυψη στρατιωτικών αναγκών. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. Δ/τος 797/71 «περί αναγκαστικών απαλλο¬ 
τριώσεων», σε συνδυασμό με τις διατάξεις του Β.Δ/τος 139/1971 
«περί της αρμοδιότητος των νομαρχών προς κήρυξιν αναγκαστικών τι- 
νών απαλλοτριώσεων». 

2. Τις διατάξεις του Νόμου ΓΣΙΣΤ/1907 και τις διατάξεις του Νό¬ 
μου 4442/1929 «περί κυρώσεως του από 21 Σεπτεμβρίου 1926 Ν.Δ/ 
τος «περί Στρατιωτικών και Ναυτικών Εισφορών και Ναυλώσεων» 
όπως έχουν τροποποιηθεί. 

3. Τη γνωμοδότηση του Γενικού Επιτελείου Στρατού αριθ. Φ. 
913.3/133/259192/19.6.1986 και Φ.913.3/123/699505/ 
6.10.1988. 

4. ΤηνΤ. 1019/20.4.1990 (ΦΕΚ 286/20.4.1990 τ.Β’) απόφαση 
του Πρωθυπουργού, σχετικά με ανάθεση αρμοδιοτήτων Υπουργού 
Εθνικής Άμυνας στον Αν. Υπουργό Εθνικής Άμυνας, αποφασί¬ 
ζουμε: 


Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικότερα για την κάλυψη στρατιωτικών αναγκών έκτα¬ 
σης συνολικού εμβαδού 65.419 μ2 που βρίσκεται στην περιοχή Λαρισ- 
; σαίες Πέτρες της Κοινότητας Μόριας·της νήσου Λέσβου του Νομού Λέ¬ 
σβου και φαίνεται στο από 24.1.1989 ακριβές αντίγραφο του με κλί¬ 
μακα 1:1 ΟΡΟ αριθ. 1167/Α-3-12-87 κτηματολογικού διαγράμματος 
και του αντίστοιχου κτηματολογικού πίνακα που έχουν συνταχθεί από 
1 τον Στρ. (ΠΒ) Τζομάκα Γεώργιο, Τοπογρ. μηχανικό και θεωρηθεί από 
τον Ανδρέα Ξένο Άνχη (ΠΒ). 

Στην έκτάση'που απαλλοτριώνεται προβάλλουν δικαιώματα κυριό¬ 
τητας οι: 1) Μανδάνης Αργύρης, 2) Ματζακόφη Ειρήνη κ.λπ. 

Η απαλλοτρίωση, κηρύσσεται υπέρ του Δημοσίου και με δαπάνη του 
Ταμείου Εθνικής Άμυνας. 

Η απόφασή αυτή να δημοσιευθεί στην Εφημερίδα της Κυβερνή- 
σεως. 

Αθήνα, 17 Σεπτεμβρίου 1990 

όι ΥΠΟΥΡΓΟΙ 

ΑΝΑΠΛ. ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

Α. ΠΑΠΑΔΟΓΓΟΝΑΣ I. ΠΑΛΑΙΟΚΡΑΣΣΑΣ 

• ■ -♦- · 


ΑΝΑΚΟΙΝΩΣΕΙΣ 

Αριθ. 2193 , (2) 

Ανακοίνωση παρακατάθεσης αποζημίωσης ακινήτων που απαλλοτριώ- 
θηκαν αναγκαστικά για τη βελτίωση του επαρχιακού δρόμου Αιγιών 
- Αρχοντικού - Αγίου Νικολάου Καστάνιας, στην είσοδο του χωριού 
Μέλισσα, Νομού Λακωνίας ιδιοκτησίας Γεωργίου Μονεμβασίτη. 

Ο ΝΟΜΑΡΧΗΣ ΛΑΚΩΝΙΑΣ 
Ως Πρόεδρος του Δ.Σ. του Νομαρχιακού Ταμείου 

Σύμφωνα με τα άρθρα 7 και 8 του Ν.Δ. 797/71 «περί αναγκαστι¬ 
κών απαλλοτριώσεων» γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την 5155/Φ 1392/5.5.1988 
(ΦΕΚ 391/1988 τ.Δ’) απόφασή μας με την οποία κηρύχθηκε αναγκα¬ 
στικά απαλλοτριωτέα έκταση εβδομήντα επτά (77) τετραγωνικών μέ¬ 
τρων για τη βελτίωση του επαρχ. δρόμου Αιγιών - Αρχοντικού - Αγ. Νι¬ 
κολάου Καστάνιας στην είσοδο του χωριού Μέλισσα, Νομού Λακωνίας, 
ιδιοκτησίας Γεωργίου Μονεμβασίτη. 

β) Τους ενυπόθηκους δανειστές και τους τρίτους διεκδικητές των ακι¬ 
νήτων αυτών, ότι η αποζημίωση της εδαφικής επιφάνειας και των επι¬ 
κειμένων της, όπως περιγράφονται στο σχετικό κτηματολογικό διά¬ 
γραμμα και πίνακα που συνέταξε στις 21.3.1988 η μηχανικός Κατε¬ 
ρίνα Αγγελάκου και θεώρησε ο Δ/ντής Τεχνικών Υπηρεσιών Νομού 
Λακωνίας καθορίστηκε με την 5/17.5.1989 απόφαση του Μονομε¬ 
λούς Πρωτοδικείου Σπάρτης έχει κατατεθεί στο Ταμείο Παρακαταθη¬ 
κών και Δανείων. 

Σχετικά έχει εκδοθεί το 4364/27.8.1990 γραμμάτιο συστάσεως 
παρακαταθήκης ποσού δρχ. εβδομήντα δύο χιλιάδων (72.000). 










ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Η αποζημίωση θα δοθεί ατούς δικαιούχους που θ’ αναγνωρισθούν 
σύμφωνα με το Νόμο. 

Η παρούσα να δημοσιευθεί στην Εφημερίδα της Κυβερνήσεως. 

Σπάρτη, 7 Σεπτεμβρίου 1990 
Ο Νομάρχης 

Ως Πρόεδρος του Δ.Σ. του Ν.Τ. 

ΦΩΤΙΟΣ Σ. ΦΑΛΙΑΓΚΑΣ 

-♦- 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(3) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου του δήμου Καβάλας (Ν. 

Καβάλας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

. 1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592).. 

3. Τις διατάξεις του Π.Δ/τος 510/1979 «Περί ρυθμίσεις θεμάτων 
μεταφοράς συντελεστού δομήσεως κατά τον Ν. 880/1979» (Α 154) 
όπως τροποποιήθηκε με το 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α 
57 ). 

5. Τις διατάξεις του εδ. ιδ της παράγρ. 1 του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 137). 

6. Την 40232/6.3.1990 πράξη συναίνεσης ενώπιον του συμβολαιο¬ 
γράφου Καβάλας Παναγιώτη Λαζίδη, του Ιωάννη Δέμπα, ενεργούντος 
ως εκπρόσωπος της Εταιρείας «Μάρμαρα Καβάλας Α.Ε.» αποκλειστι¬ 
κής κυρίου; του παρακάτω περιγραφομένου ακινήτου. 

7. Την 40119/18.7.1989 αίτηση της Εταιρείας «Μάρμαρα Καβά¬ 
λας Α.Ε.» για την έκδοση τίτλου μεταφοράς του συντελεστή δόμησης. 

8. Την 485/25.10.1989 γνωμοδότηση του Κεντρικού Συμβουλίου 
Χωροταξίοις Οικισμού και Περιβάλλοντος. 

9. Την 40775/23.5.1990 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος Χωροταξίας και 
Δημοσίων Έργων, αποφασίζουμε: 


Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται επί της οδού Βενιζέλου 69 του ρυμοτομικού 
σχεδίου του δήμου Καβάλας (Ν. Καβάλας) και έχει χαρακτηρισθεί ως 
έργο τέχνης με την Φ. 31/27174/2521/1984 (Β' 822) απόφαση του 
Υπουργού Πολιτισμού και Επιστημών, όπως τροποποιήθηκε με την 
απόφαση ΔΙΛΑΠ/Γ 1714/33277/1988 (630Β') της Υπουργού Πο¬ 
λιτισμού, του οποίου την αποκλειστική κυριότητα έχει η Εταιρεία «Μάρ¬ 
μαρα Καβάλας Α.Ε.» όπως το βαρυνόμενο ακίνητο φαίνεται με στοιχεία 
Α, Β, Γ, Δ, Ε, Ζ, Α στο σχετικό πρωτότυπο διάγραμμα σε κλίμακα 
1:200 που θεωρήθηκε από τον Προϊστάμενο της Διεύθυνσης Τοπογρα¬ 
φικών Εφαρμογών με την 53877/1990 πράξη του και που αντίτυπό 
του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν οικοπέδου: 660,92 τ.μ. 

β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 3,2. 

δ. Δομήσιμες επιφάνειες, που αντιστοιχούν σ’ αυτό είναι: 660,92 
X 3,2 = 2.114,94 τ.μ. 

ε. Δομημένη επιφάνεια: 657,60 τ.μ. (213,90 τ.μ. στο ισόγειο 
229,80 τ.μ. στον Α' όροφο και 213,90 στο Β' όροφο). 

στ. Μεταφερόμενη δομήσιμη επιφάνεια: 1457,34 τ.μ. (2.114,94 - 
657,60 = 1457,34 τ.μ. εκ των οποίων 232,84 τ.μ. από ισόγειο και 
1224,50 ,τ.μ. από ορόφους). 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Εταιρείας «Μάρμαρα Καβάλας Α.Ε.» για εμβαδόν 1457,34 
τ.μ. (232,84 τ.μ. από ισόγειο και 1224,50 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 3 Αυγούστου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΣΤΕΦΑΝΟΣ ΜΑΝΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


4813 


( 4 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του Δήμου Μαρκοπού- 

λου (Ν. Αττικής). . 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α' 154) 
όπως τροποποιήθηκε με το 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 

5. Τις διατάξεις του εδ. ιδ της παράγρ. 1 του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α’ 137). 

6. Την 59278/13.9.1989 αίτηση του Κωνσταντίνου Ζύγουρα. 

7. Την 142/18.4.1990 γνωμοδότηση του Κεντρικού Συμβουλίου 
Χωροταξίας Οικισμού και Περιβάλλοντος. 

8. Την 41666/21.6.1990 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος Χωροταξίας και 
Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε α) με το από 2.2.1988 Π. Δ/γμα (Δ' 71) από το βα- 
ρυνόμενο (διατηρητέο) ακίνητο που βρίσκεται εντός του ρυμοτομικού 
σχεδίου Δήμου Αθηναίων (συνοικία Πλάκα) και επί της οδού Ηπίτου αρ. 
15, β) με το από 15.11.1989 Π. Δ/γμα (Δ' 549) από το βαρυνόμενο 
(διατηρητέο) ακίνητο που βρίσκεται εντός του ρυμοτομικού σχεδίου Δή¬ 
μου Αθηναίων (συνοικία Κολωνάκι) επί της οδού Λουκιανού αρ. 16 και 
γ) με το από 14.11.1988 Π. Δ/γμα (Δ’ 814) από το βαρυνόμενο (δια¬ 
τηρητέο ακίνητο) που βρίσκεται εντός του ρυμοτομικού σχεδίου του Δή-' 
μου Αθηναίων επί των οδών Ελευθ. Βανιζέλου αρ. 66 και Πατησίων 2 
και για τα οποία έχουν εκδοθεί οι 657/13.4.1989, 653/4.4.1989, 
786/6.10.1988 τίτλοι δικαιώματος μεταφοράς συντελεστή δόμησης 
αντίστοιχα στο όνομα Κωνσταντίνου Ζύγουρα, σε άλλο ακίνητο (ωφε¬ 
λούμενο), που βρίσκεται εντός του ρυμοτομικού σχεδίου του Δήμου 


Μαρκόπουλου (Ν. Αττικής) και επί της οδού Αλαγιάννη 12, φερομένου 
ως ιδιοκτησία του Κωνσταντίνου Ζύγουρα όπως το ωφελούμενο φαίνε¬ 
ται με στοιχεία Α, Β, Γ, Δ, Ε, Ζ, Η, Α στο σχετικό πρωτότυπο διά¬ 
γραμμα σε κλίμακα 1:200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 54980/1990 πράξη 
του και που αντίτυπό του σε φωτοσμίκρυνση δημοσιεύεται με το παρόν 
διάταγμα.· 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική επιφάνεια, η οποία δύναται να δομηθεί στο ωφελούμενο 
ακίνητο επιπλέον της επιτρεπομένης βάσει των ισχυόντων στην περιοχή 
όρων δόμησης 242,84 τ.μ. που αντιστοιχεί σε 14,7056 τ.μ. των βαρυ- 
νομένων ακινήτων (3,10 τ.μ. του με στοιχεία (α) αναφερομένου στην 
προηγούμενη παράγραφο ακινήτου, 1,4156 του με στοιχείο (β) ακινή¬ 
του, και 10,19 του με στοιχείο (γ) ακινήτου ίδιας παραγράφου). 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 964 τ.μ. 

β. Ποσοστό κάλυψης: 30%. 

γ. Συντελεστής δόμησης: 1,0919 

δ. Μέγιστο επιτρεπόμενο ύψος του κτιρίου 18μ. 

ε. Το κτίριο πρέπει να ανεγερθεί εντός του ωφελουμένου ακινήτου, 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 54980/1990 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Ακυρούνται οι 657/1989, 653/1989 και 786/1988 τίτλοι δικαι¬ 
ώματος μεταφοράς συντελεστή δόμησης στο όνομα Κωνσταντίνου Ζύ¬ 
γουρα. 

Άρθρο 3, 

Η . ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και-Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 13 Σεπτεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΣΤΕΦΑΝΟΣ ΜΑΝΟΣ 

